Kolme laagripäeva jooksul tuli üheksal korral toitlustada kokku ligi 150 last ja juhendajat. Menüü koostas NKK Põlva toitlustusgrupi liige Merike Klemmer. Väljaõppel osalejaile tähendas see puhkepausideta tegevust, sest selle napi aja, mis toidukordade vahel vabaks jäi, täitsid teooriatunnid klassiruumis, või täpsemalt öeldes kunagise Leevi kooli söögisaalis.
Enne tunnistuste kättesaamist täitsid osalejad tagasisidelehed ning ütlesid ka suusõnaliselt midagi, mis väljaõppest eriti eredalt meelde jäi. Arvatavasti nägid mõned osalejad järgnevatel öödel unes köögiviljade puhastamist ja hakkimist, mõned suuri keedupotte ja mõned suuremõõtmeliste nõude pesu. Kõigi osalejate ühine vaimustus oli aga praktiline ja lihtsalt teisaldatav väliköök.
Mitmed osalejad tõdesid, et nüüd kus üks suure seltskonna toitlustamise kogemus on selja taga, julgeks näiteks suguvõsa kokkutuleku toitlustamisegi enda peale võtta.
Tänavusel vihmarohkel suvel oleks kurjast jätta mainimata, et kolmel laagripäeval oli taevas rohkem päikest kui pilvi. Seega oli toidutegu vabas õhus lausa lust. Kõigele muule heale saime boonusena peale ka päikesepõlenud ninad ja õlanukid.
Astu liikmeks
Võta ühendust oma elukohajärgse ringkonna esinaise või instruktoriga, kontaktid leiad ringkondade alt. Loe liikmeks astumisest veel edasi..
Meie, naised
Sissejuhatus, Keskjuhatus, Persoonilood, Kõne Isamaale